ข้าวมันไก่นายอ๊าป็นข้าวมันไก่ที่ขายดีมาก ตั้งอยู่บนนถนนวชิรปราการที่มีคลินิกเยอะๆก่อนถึงหน้าเก๋งที่คนเมืองชลเรียกกัน เปิดแต่เช้าประมาณ 11 โมงถึงเที่ยงกว่า ของจะหมดและร้านก็จะปิดแล้ว มาครั้งนี้สั่งข้าวมันไก่เนื้อน่องพิเศษมากินบ้าน ปริมาณเยอะดี เนื้อข้าวไม่เละไม่แข็งเกิน ความมันถือว่ากลางๆแต่ตัวข้าวจืดๆไม่มีรส ที่เด่นคือเนื้อไก่ที่หอมและเนื้อนุ่มอร่อยแต่ก็จืดๆเช่นกันต้องกินคู่กับน้ำจิ้มของร้านที่ไม่ค่อยหวานเด่นกลิ่นขิงและไปทางเค็มเต้าเจี้ยวนิดๆ พอกินรวมกันก็ถือว่าเข้ากันได้อร่อยดี อีกอย่างซุปที่แถมมาอร่อยกว่าร้่านข้าวมันไก่หลายร้านที่เคยกินคือกลมกล่อมมาก หอมนิดๆ ไม่มีรสไหนเด่นเกินไป ตัวฟักก็นิ่มดีไม่แข็ง โดยรวมเป็นอีกร้านข้าวมันไก่ที่แนะนำในตัวเมืองชล